2011D0264 — DA — 01.12.2012 — 002.002

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS AFGØRELSE af 28. april 2011 om opstilling af miljøkriterier for tildeling af EU-miljømærket til vaskemidler (meddelt under nummer K(2011) 2815) (EØS-relevant tekst) (2011/264/EU) (EFT L 111, 30.4.2011, p.34)

Ændret ved:





Berigtiget ved:









▼B

KOMMISSIONENS AFGØRELSE

af 28. april 2011

om opstilling af miljøkriterier for tildeling af EU-miljømærket til vaskemidler

(meddelt under nummer K(2011) 2815)

(EØS-relevant tekst)

(2011/264/EU)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket ( 1 ), særlig artikel 8, stk. 2, efter høring af Den Europæiske Unions Miljømærkenævn og ud fra følgende betragtninger: (1) I henhold til forordning (EF) nr. 66/2010 tildeles EU-miljømærket produkter med færre miljøpåvirkninger i hele deres livscyklus. (2) Forordning (EF) nr. 66/2010 foreskriver, at der fastsættes specifikke miljømærkekriterier for hver produktgruppe. (3) Miljøkriterierne og de tilhørende krav til vurdering og verifikation af vaskemidler er fastsat i Kommissionens beslutning 1999/476/EF ( 2 ). Som følge af gennemgangen af kriterierne fastsat i ovennævnte beslutning blev der ved Kommissionens beslutning 2003/200/EF ( 3 ) fastsat en række reviderede kriterier, der gælder indtil den 30. april 2011. (4) Kriterierne er blevet undersøgt yderligere i lyset af den teknologiske udvikling. Undersøgelsen viste, at det er nødvendigt at ændre definitionen af produktgruppen med henblik på at inddrage en ny produktundergruppe og fastlægge nye kriterier. De nye kriterier og de tilhørende krav til vurdering og verifikation bør gælde i fire år efter vedtagelsen af denne afgørelse. (5) Beslutning 2003/200/EF bør erstattes af hensyn til klarheden. (6) Producenter, hvis produkter har fået tildelt miljømærket for vaskemidler på grundlag af kriterierne i beslutning 2003/200/EF, bør indrømmes en overgangsperiode, der giver dem tid nok til at tilpasse deres produkter, så de opfylder de reviderede kriterier og krav. Producenterne bør også have mulighed for at indgive ansøgninger efter kriterierne i beslutning 2003/200/EF eller efter kriterierne i nærværende afgørelse, indtil gyldighedsperioden for beslutningen udløber. (7) Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 — ud fra følgende betragtninger: VEDTAGET DENNE AFGØRELSE:







Artikel 1

Ved produktgruppen »vaskemidler« forstås: vaskemidler og pletfjernere til forbehandling i pulverform, flydende form eller en hvilken som helst anden form til vask af tekstiler, som hovedsagelig markedsføres og er beregnet til brug i husholdningsvaskemaskiner, men dette udelukker ikke brug i møntvaskerier og fællesvaskerier.

Pletfjernere til forbehandling omfatter pletfjernere til direkte pletbehandling af tekstiler (før vask i maskine) men ikke pletfjernere, der doseres i vaskemaskinen, og pletfjernere til anden brug end forbehandling.

Produktgruppen omfatter ikke produkter, der doseres ved hjælp af bærematerialer i tekstil eller andet materiale, eller andre midler, der ikke kræver efterfølgende vask såsom pletfjernere til gulvtæpper og møbelpolstring.

Artikel 2

1. I denne afgørelse forstås ved:

1) »hvidvaskemidler« : vaskemidler til almindelig vask af hvide tekstiler ved alle temperaturer

2) »vaskemidler til kulørt vask« : vaskemidler til almindelig vask af farvede tekstiler ved alle temperaturer

3) »finvaskemidler« : vaskemidler til sarte stoffer

4) »stof« : grundstoffer og forbindelser heraf, naturlige eller industrielt fremstillede, indeholdende tilsætningsstoffer, som er nødvendige til bevarelse af stoffets stabilitet, og urenheder, som følger af den anvendte fremstillingsproces, bortset fra opløsningsmidler, som kan udskilles, uden at det påvirker stoffets stabilitet eller ændrer dets sammensætning.

2. For så vidt angår stk. 1 (nr. 1 og 2) forstås der ved vaskemiddel enten hvidvaskemiddel eller vaskemiddel til kulørt vask, undtagen hvis vaskemidlet hovedsagelig er beregnet til og markedsføres til sarte stoffer.

For så vidt angår stk. 1 (nr. 3) omfatter finvaskemidler ikke flydende vaskemiddel til almindelig og kulørt vask.

Artikel 3

For at blive tildelt EU-miljømærket i medfør af forordning (EF) nr. 66/2010 skal et vaskemiddel eller en pletfjerner til forbehandling tilhøre produktgruppen »tekstilvaskemidler«, som defineret i artikel 1 og opfylde de tilhørende krav til vurdering og verifikation, som fastsat i bilaget.

Artikel 4

Miljøkriterierne for produktgruppen »tekstilvaskemidler« og de tilhørende krav til vurdering og verifikation gælder i fire år fra datoen for vedtagelse af denne afgørelse.

Artikel 5

Til administrative formål skal det tildelte produktgruppekodenummer for »tekstilvaskemidler« være »6«.

Artikel 6

Beslutning 2003/200/EF ophæves.

Artikel 7

1. Uanset artikel 6 bedømmes miljømærkeansøgninger vedrørende produkter inden for produktgruppen »tekstilvaskemidler«, der er indgivet inden datoen for vedtagelse af denne afgørelse, på de vilkår, der fastlagt i beslutning 2003/200/EF.

2. Miljømærkeansøgninger vedrørende produkter inden for produktgruppen »tekstilvaskemidler«, der indgives efter datoen for vedtagelse af denne afgørelse, men senest den 30. april 2011, kan enten bygge på kriterierne i beslutning 2003/200/EF eller på kriterierne i denne afgørelse.

Ansøgningerne vurderes på grundlag af de kriterier, hvorpå de baseres.

3. Når miljømærket tildeles på grundlag af en ansøgning, der er bedømt efter kriterierne i beslutning 2003/200/EF, kan det anvendes i 12 måneder fra datoen for vedtagelse af denne afgørelse.

Artikel 8

Denne afgørelse er rettet til medlemsstaterne.









BILAG

RAMME

Sigtet med kriterierne

Sigtet med kriterierne er især fremme af produkter, der påvirker vandøkosystemerne mindre, har et begrænset indhold af farlige stoffer, og hvis virkning er testet. Kriterierne sigter ydermere mod at mindske energiforbruget i forbindelse med vask ved at fremme produkter, der er egnet til vask ved lave temperaturer.

KRITERIER

Der er fastsat kriterier for følgende punkter:

1. Krav til dosering

2. Toksicitet for organismer, der lever i vand: kritisk fortyndingsvolumen (Critical Dilution Volume: CDV)

3. Organiske stoffers bionedbrydelighed

4. Stoffer og blandinger, der er udelukket eller kun må bruges i begrænset omfang

5. Emballagekrav

6. Vaskeevne (brugsegnethed)

7. Point

8. Forbrugeroplysning

9. Oplysninger på EU-miljømærket

1. Vurdering og verifikation

a) Krav

De specifikke krav, som anvendes ved vurdering og verifikation, er angivet ved hvert kriterium.

Når ansøgeren skal fremlægge erklæringer, dokumentation, analyse- og prøvningsrapporter eller anden dokumentation for, at kriterierne er opfyldt, kan dette materiale stamme fra ansøgeren og/eller dennes leverandør(er) og/eller deres leverandør(er) osv. alt efter omstændighederne.

Prøvning udføres så vidt muligt af laboratorier, som opfylder de generelle krav i standard EN ISO 17025 eller tilsvarende standard.

Der kan eventuelt anvendes andre testmetoder end dem, der er anført ved de enkelte kriterier, hvis det ansvarlige organ, der skal vurdere ansøgningen, accepterer dem som ligeværdige.

Tillæg I henviser til en database for vaskemiddelingredienser (Detergent Ingredients Database, DID-liste), der benyttes mest i formuleringer af vaskemidler. Den skal anvendes som grundlag for beregning af den kritiske fortyndingsvolumen (CDV) og til at vurdere ingrediensernes bionedbrydelighed. For stoffer, der ikke er optaget på DID-listen, gives der anvisning på, hvordan de relevante beregnes eller ekstrapoleres. Den seneste version af DID-listen kan fås på EU-miljømærkets websted eller via de enkelte ansvarlige organers websteder.

De ansvarlige organer kan om nødvendigt kræve supplerende dokumentation og foretage uafhængig verifikation.

b) Målegrænser

Indholdsstoffer, hvis koncentration i produktet overstiger 0,010 vægtprocent, skal opfylde miljøkriterierne.

Med undtagelse af kriterium 4b om indholdet af farlige stoffer og blandinger, skal konserverings-, farve- og duftstoffer opfylde kriterierne, uanset hvilken koncentration de forekommer i.

Indholdsstoffer defineres som alle stoffer i produktet, inklusive tilsætningsstoffer (f.eks. konserveringsstoffer eller stabilisatorer) i ingredienserne. Urenheder, der stammer fra råmaterialefremstillingen, og som er til stede i den endelige sammensætning i koncentrationer på mere end 0,010 vægtprocent, skal også opfylde kriterierne.

Hvis doseringsanvisningen på pakken giver specifikationer om både forvask og efterfølgende vask (ud over en almindelig enkel vask), skal den samlede dosering (forvask + vask) også opfylde miljøkriterierne.

Hvis produktet er pakket i vandopløseligt folie, der ikke skal fjernes før vask, betragtes folien som en del af produktformuleringen for alle kravenes vedkommende.

2. Funktionel enhed

Den funktionelle enhed for produktgruppen udtrykkes som g/kg vask (gram per kilo vask).

3. Referencemængde

Ved brug af »hvidvaskemidler« og »vaskemidler til kulørt vask« anvendes den af fabrikanten anbefalede dosering for en vandhårdhed på 2,5 mmol CaCO3/l og »normalt tilsmudsede« tekstiler som referencedosering med henblik på beregning af miljøkriterierne og test af vaskeevnen. For hvidvaskemidler og vaskemidler til kulørt vask gælder dette doseringen til 4,5 kg tøj (tørre tekstiler) i vaskemaskinen

Ved brug af »finvaskemidler« anvendes den af fabrikanten anbefalede dosering for en vandhårdhed på 2,5 mmol CaCO3/l og »let tilsmudsede« tekstiler som referencedosering med henblik på beregning af miljøkriterierne og test af vaskeevnen. For finvaskemidler gælder dette doseringen til 2,5 kg tøj (tørre tekstiler) i vaskemaskinen

Hvis der gives anvisninger om den anbefalede dosering for andre vaskemængder end ovennævnte, skal referencedoseringen, der bruges til udregning af miljøkriterierne, svare til gennemsnitsmængden af vasketøj. Hvis en vandhårdhed på 2,5 mmol CaCO3/1 ikke er relevant i de medlemsstater, hvor vaskemidlet markedsføres, skal ansøgeren specificere, hvilken dosering der skal anvendes som reference.

Krav til vurdering og verifikation af 2) funktionel enhed og 3) referencedosering: Produktets fulde formulering skal indsendes til det ansvarlige organ med oplysninger om handelsnavn, kemisk navn, CAS-nr., DID-nr. ( 4 ), mængde med og uden vand og alle ingrediensernes funktion (uanset koncentration). Der skal også fremlægges en prøve på grafikken, inklusive doseringsvejledningen.

Datablade for hver enkel ingrediens indsendes til det ansvarlige organ i overensstemmelse med Europa-Parlamentets og Rådets forordning (EF) nr. 1907/2006 ( 5 ).

DID-listen kan findes på EU-miljømærkets websted: http://ec.europa.eu/environment/ecolabel/ecolabelled_products/categories/did_list_en.htm

KRITERIER FOR EU-MILJØMÆRKET

Kriterium 1 — Krav til dosering

Doseringen svarer til den anbefalede dosering i g/kg vask (pulver/tabletter) eller ml/kg vask (flydende). Den anbefalede dosering for en vandhårdhed på 2,5 mmol CaCO3/l til »normalt tilsmudsede« tekstiler (hvidvaskemidler og vaskemidler til kulørt vask) og »let tilsmudsede« tekstiler (finvaskemidler) anvendes.

Doseringen må ikke overstige følgende mængder:







Produkttype Dosering, pulver/tablet Dosering, flydende/gel Hvidvaskemiddel, vaskemidel til kulørt vask 17,0 g/kg vask 17,0 ml/kg vask Finvaskemiddel 17,0 g/kg vask 17,0 ml/kg vask Pletfjerner (kun til forbehandling) 2,7 g/kg vask 2,7 ml/kg vask (1) (1) Anslået gennemsnitdosering til brug ved CDV-beregninger. Faktisk dosering afhænger af antallet af pletter i den pågældende mængde vasketøj. Den anslåede dosering er baseret på 2 ml pr. påføring og seks påføringer pr. vask på 4,5 kg (for flydende pletfjerner).

Hvis der er anbefalinger for både forvask og efterfølgende vask, skal den samlede anbefalede dosering (forvask + efterfølgende vask) opfylde niveauet for den maksimale dosering.

Vurdering og verifikation: Produktets, mærkets eller grafikkens fulde formulering, etiket inklusive doseringsanvisninger. For alle produkter skal densiteten (g/ml) anføres (enten på emballagen eller på et sikkerhedsdatablad).

Kriterium 2 — Toksicitet for organismer, der lever i vand: kritisk fortyndingsvolumen (CDV)

Produktets kritiske fortyndingsvolumen må ikke overstige følgende grænser (CDVkronisk):







Produkttype CDVkronisk Hvidvaskemiddel, vaskemiddel til kulørt vask (alle typer) 35 000 l/kg vask Finvaskemiddel (alle typer) 20 000 l/kg vask Pletfjerner (kun til forbehandling) 3 500 l/kg vask (1) (1) CDV-grænsen for en anslået dosering på 2 ml pr. påføring og seks påføringer pr. vask på 4,5 kg for flydende pletfjerner. Produkter, der doseres som f.eks. pulver eller pasta, skal opfylde den samme CDV-grænse.

Det kritiske fortyndingsvolumen for toksicitet (CDVkronisk) beregnes for hver enkelt ingrediens (i) i produktet ved følgende formel:

hvoraf:

vægt (i) = ingrediensens vægt pr. anbefalet dosering

DF = nedbrydningsfaktor

TF = produktets toksicitetsfaktor som anført i DID-listen.

Konserveringsmidler, farvestoffer og duftstoffer i produktet omfattes også af CDV-beregningen, selv hvis koncentrationen er mindre end 0,010 % (100 ppm).

Vurdering og verifikation: Beregning af produktets CDVkronisk. Der findes et regneark til beregning af CDV-værdien på EU-miljømærkets websted.

Værdierne for DF- og TF-parametrene skal tages fra DID-listen (Detergent Ingredient Database). Hvis stoffet ikke er optaget på DID-listen, beregnes parametrene ved brug af retningslinjerne i DID-listens del B, og relevant dokumentation vedlægges.

Kriterium 3 — Organiske stoffers bionedbrydelighed

Indholdet af organiske stoffer i produktet, der ikke er aerobt bionedbrydelige (ikke let bionedbrydelig) (aNBO) og/eller anaerobt ikke-bionedbrydelige (anNBO) må ikke overstige følgende grænser:







aNBO Produkttype aNBO, pulver aNBO, flydende/gel Hvidvaskemiddel, vaskemiddel til kulørt vask 1,0 g/kg vask 0,55 g/kg vask Finvaskemiddel 0,55 g/kg vask 0,30 g/kg vask Pletfjerner (kun til forbehandling) (1) 0,10 g/kg vask 0,10 g/kg vask (1) aNBO-grænsen for en anslået dosering på 2 ml pr. påføring og seks påføringer pr. vask på 4,5 kg for flydende pletfjerner.







anNBO Produkttype anNBO, pulver anNBO, flydende/gel Hvidvaskemiddel, vaskemiddel til kulørt vask 1,3 g/kg vask 0,70 g/kg vask Finvaskemiddel 0,55 g/kg vask 0,30 g/kg vask Pletfjerner (kun til forbehandling) (1) 0,10 g/kg vask 0,10 g/kg vask (1) anNBO-grænsen for en anslået dosering på 2 ml pr. påføring og seks påføringer pr. vask på 4,5 kg for flydende pletfjerner.

Vurdering og verifikation: Beregning af produktets aNBO og anNBO. Der findes et regneark til beregning af aNBO- og anNBO-værdien på EU-miljømærkets websted.

Henvis til DID-listen. For ingredienser, der ikke er optaget på DID-listen, opgives relevante oplysninger fra litteratur, andre kilder eller relevante testresultater til dokumentation for, at stofferne er aerobt og anaerobt bionedbrydelige. Se tillæg I.

Bemærk, at TAED bør anses for at være anaerobt bionedbrydeligt.

Kriterium 4 — Stoffer og blandinger, der er udelukket eller kun kan bruges i begrænset omfang

a) Ingredienser, der ikke må anvendes

De følgende ingredienser må ikke indgå i produktet hverken som en del af formuleringen eller som bestanddel af noget præparat, der anvendes i formuleringen:

— fosfater

— EDTA (ethylendiamintetraacetat)

— nitromoskus og polycyklisk moskus.

Vurdering og verifikation: Ansøgeren skal fremlægge en fuldstændig og underskrevet erklæring om, at kriteriet er opfyldt.

b) Farlige stoffer og blandinger

Ifølge forordning nr. 66/2010 om EU-miljømærket, artikel 6, stk. 6, må hverken produktet eller nogen del af det indeholde stoffer eller blandinger, der opfylder kriterierne for klassificering i de nedenfor specificerede fareklasser eller -kategorier i henhold til forordning (EF) nr. 1272/2008, og det må heller ikke indeholde stoffer, som der er henvist til i forordning (EF) nr. 1907/2006, artikel 57.







Liste over faresætninger: GHS-faresætning (1) EU-faresætning (2) H300 Livsfarlig ved indtagelse R28 H301 Giftig ved indtagelse R25 H304 Kan være livsfarligt, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R23/26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn. R60/61/60-61 H360Fd Kan skade forplantningsevnen. Mistænkes for at skade det ufødte barn. R60/63 H360Df Kan skade det ufødte barn. Mistænkes for at skade forplantningsevnen. R61/62 H361f Mistænkes for at skade forplantningsevnen. R62 H361d Mistænkes for at skade det ufødte barn R63 H361fd Mistænkes for at skade forplantningsevnen. Mistænkes for at skade det ufødte barn. R62-63 H362 Kan skade børn, der ammes R64 H370 Forårsager organskader R39/23/24/25/26/27/28 H371 Kan forårsage organskader R68/20/21/22 H372 Forårsager organskader ved længerevarende eller gentagen eksponering R48/25/24/23 H373 Kan forårsage organskader ved længerevarende eller gentagen eksponering R48/20/21/22 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50-53 H411 Giftig for vandlevende organismer, med langvarige virkninger R51-53 H412 Skadelig for vandlevende organismer, med langvarige virkninger R52-53 H413 Kan forårsage langvarige skader for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 — Udvikler meget giftig gas ved kontakt med syre R32 EUH070 Giftig ved kontakt med øjnene R39-41 Sensibiliserende stoffer H334: Kan forårsage allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 (1) Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1). (2) Rådets direktiv 67/548/EØF ændret ved Europa-Parlamentets og Rådets direktiv 2006/121/EF for at tilpasse det til REACH-forordningen og Europa-Parlamentets og Rådets direktiv 1999/45/EF som ændret.

Kriteriet gælder for alle ingredienser i koncentrationer ≥ 0,010 %, herunder konserveringsmidler, farvestoffer og duftstoffer.

Brugen af stoffer eller blandinger, der ændrer egenskaber ved forarbejdning (f.eks. holder op med at være biotilgængelige eller undergår kemiske forandringer), således at den identificerede fare ikke længere er gældende, er undtaget fra ovennævnte krav.

Undtagelser: Følgende stoffer eller blandinger er særlig fritaget for dette krav:

▼C1







Subtilisin H400: Meget giftig for vandlevende organismer R50 Overfladeaktive stoffer i koncentrationer tilsammen < 25 % i det endelige produkt H400: Meget giftig for vandlevende organismer R50 Overfladeaktive stoffer i koncentrationer tilsammen < 25 % i det endelige produkt (1) H412: Skadelig for vandlevende organismer, med langvarige virkninger R52-53 Biocider, der anvendes til konservering (2) H410: Meget giftig for vandlevende organismer, med langvarige virkninger R50-53 H411: Giftig for vandlevende organismer, med langvarige virkninger R51-53 H412: Skadelig for vandlevende organismer, med langvarige virkninger R52-53 Duftstoffer H412: Skadelig for vandlevende organismer, med langvarige virkninger R52-53 Enzymer (3) H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 Blegemiddelkatalysatorer (3) H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 NTA som urenhed i MGDA og GLDA (4) H351: Mistænkt for at fremkalde kræft R40 Optiske blegemidler (kun til hvidvaskemiddel) H413: Kan forårsage langvarige skadelige virkninger for vandlevende organismer R53 (1) Denne undtagelse finder anvendelse, forudsat at stofferne er let nedbrydelige og anaerobt nedbrydelige. (2) Jf. kriterium 4, litra e). Denne undtagelse finder anvendelse, forudsat at biocidernes bioakkumulationspotentiale er kendetegnet ved log Pow (log oktanol/vand-fordelingskoefficient) < 3,0 eller en eksperimentelt bestemt biokoncentrationsfaktor (BCF) ≤ 100. (3) Inklusive stabilisatorer og andre hjælpestoffer i præparaterne. (4) I koncentrationer, der er lavere end 1,0 % i råmaterialet, forudsat at den samlede koncentration i det endelige produkt er lavere end 0,10 %.

▼B

Vurdering og verifikation: Ansøgeren skal forelægge det ansvarlige organ produktets nøjagtige formulering. Ansøgeren skal også forelægge en erklæring om, at kriteriet er overholdt sammen med tilhørende dokumentation såsom leverandørerklæringer underskrevet af materialeleverandørerne og kopier af relevante sikkerhedsdatablade for stoffer og blandinger.

▼M2

For undtagne overfladeaktive stoffer, der opfylder kriterierne for klassificering i fareklasse H412, skal ansøgeren forelægge dokumentation for deres nedbrydelighed, idet der henvises til DID-listen. For overfladeaktive stoffer, der ikke er optaget på DID-listen, henvises der til relevante oplysninger fra litteraturen, andre kilder eller egnede prøvningsresultater, jf. tillæg I.

▼B

c) Stoffer, der er listeført i henhold til artikel 59, stk. 1, i forordning (EF) nr. 1907/2006

Der gøres ingen undtagelser fra forbuddet i artikel 6, stk. 6, for så vidt angår stoffer, der er udpeget som særlig problematiske (Substances of very high concern) og opført på den i forordning (EF) nr. 1907/2006, artikel 59, omhandlede liste, og som findes i blandinger i koncentrationer på over 0,010 %.

Vurdering og verifikation: De stoffer, der er udpeget som særligt problematiske og opført på kandidatlisten i overensstemmelse med artikel 49 i forordning (EF) nr. 1907/2006, findes her: http://echa.europa.eu/chem_data/authorisation_process/candidate_list_table_en.asp

Der skal henvises til listen på ansøgningsdatoen. Ansøgeren skal forelægge produktets nøjagtige recept for det ansvarlige organ. Ansøgeren skal også forelægge en erklæring om overensstemmelse med dette kriterium sammen med den dertil hørende dokumentation såsom overensstemmelseserklæringer, der er underskrevet af materialeleverandørerne, og kopier af de relevante sikkerhedsdatablade for stofferne og blandingerne.

d) Ingredienser, der må anvendes i begrænset mængde — duftstoffer

Enhver ingrediens, der tilsættes produktet som duftstof, skal være fremstillet og/eller håndteret i henhold til retningslinjerne fra International Fragrance Association (IFRA). Disse retningslinjer kan findes på IFRA's websted: http://www.ifraorg.org

Producenten skal følge anbefalingerne i IFRA's regelsæt om forbud, begrænset anvendelse og særlige renhedskriterier for materialer.

Duftstoffer, der er omfattet af kravene i henhold til Europa-Parlamentets og Rådets forordning (EF) nr. 648/2004 om vaske- og rengøringsmidler (bilag VII), og som ikke i forvejen er udelukket ved kriterium 4b og (andre) duftstoffer, der er klassificeret med H317/R43 (Kan forårsage allergisk hudreaktion) og/eller H334/R42 (Kan forårsage allergi- eller astmasymptomer eller åndedrætsbesvær ved indånding), må ikke forekomme i mængder ≥ 0,010 % (≥ 100 ppm) pr. stof.

Vurdering og verifikation: Ansøgeren skal forelægge en underskrevet overensstemmelseserklæring med angivelse af mængden af duftstoffet i produktet. Ansøgeren skal også forelægge en erklæring fra duftstoffets producent, som specificerer hvert af de stoffer i duftstofferne, der er opført i bilag III, del I, til Rådets direktiv 76/768/EØF, samt indholdet af (andre) stoffer, der har fået tildelt H/R-sætningerne H317/R43 og/eller H334/R42.

e) Biocider

i) Produktet må kun indeholde biocider i konserveringsøjemed, og doseringen skal være afpasset dette ene formål. Dette gælder ikke for overfladeaktive stoffer, som også kan have biocide egenskaber. Vurdering og verifikation: Der skal fremlægges kopier af sikkerhedsdatabladet for alle anvendte konserveringsmidler samt oplysninger om den nøjagtige koncentration i produktet. Producenten eller leverandøren af konserveringsmidlerne skal forelægge oplysninger om den nødvendige dosering (f.eks. resultatet af en provokationstest eller tilsvarende).

ii) Det er forbudt at hævde eller antyde på emballagen eller ved enhver anden kommunikationsform, at produktet har en antibakteriel virkning. Vurdering og verifikation: Ansøgeren skal indgive tekst og layout til hver emballagetype og/eller et eksemplar af hver emballagetype til det ansvarlige organ.

Kriterium 5 — Krav til emballage

a) Vægt/nytte-forhold (VNF)

Produktets vægt/nytte-forhold (VNF) må ikke overstige følgende værdier:







Produkttype VNF Pulver 1,2 g/kg vask Andet (f.eks. flydende midler, geler, tabletter, kapsler) 1,5 g/kg vask

VNF udregnes kun for primæremballagen (herunder kapsler, propper og håndpumper/sprayanordninger) ved brug af følgende formel:

idet:

Wi = vægten (g) af emballagekomponenten (i), inklusive eventuel etiket

Ui = vægten (g) af emballagekomponenten (i), der stammer fra ikke-genanvendt materiale. Hvis andelen af ikke-genanvendte materialer er lig 0 %, er Ui = Wi

Di = antallet af funktionelle enheder i emballagekomponenten (i). Den funktionelle enhed = dosering i g/kg vask

ri = returtallet, dvs. det antal gange, emballagekomponenten (i) anvendes til samme formål gennem et retur- eller refill-system. Standardværdien for r er sat til 1 (= ingen genbrug). Kun hvis ansøgeren kan dokumentere, at emballagekomponenten genbruges til samme formål, kan en højere værdi for r anvendes til udregningen.

Undtagelser:

Plastik/papir/papemballage med mere end 80 % genanvendt materiale undtages fra dette krav.

Emballage anses som genanvendt, hvis råmaterialet er samlet fra emballageproducenter på distributionsplan eller forbrugerplan. Hvis råmaterialet er industriaffald fra materialeproducentens egen produktion, anses materialet ikke som genanvendt.

Vurdering og verifikation: Beregning af produktets VNF. Der findes et regneark til udregning af VNF-værdien på EU-miljømærkets websted. Opgørelse af indholdet af genanvendt materiale i emballagen. For at få godkendt refillemballagen skal ansøgeren og/eller forhandleren dokumentere, at refillerne kan købes på markedet.

b) Plastemballage

Kun ftalater, der på ansøgningstidspunktet er risikovurderet og ikke klassificeret i henhold til kriterium 4b) (eller en kombination heraf), må anvendes i plastemballagen.

c) Mærkning af plastemballage

For at lette identifikation af emballagens forskellige dele ved genanvendelse skal primæremballage af plast være mærket i henhold til DIN 6120, del 2, eller tilsvarende. Kapsler og pumper er undtaget fra dette krav.

Vurdering og verifikation: Ansøgeren skal fremlægge en fuldstændig og underskrevet erklæring om, at produktet opfylder kriterierne.

Kriterium 6 — Vaskeevne (brugsegnethed)

Produktet skal opfylde kravene til vaskeevne som nærmere beskrevet for den pågældende produkttype i henhold til den nyeste udgave af testen af vaskeevne for EU-miljømærket for vaskemidler, som findes her: http://ec.europa.eu/environment/ecolabel/ecolabelled_products/categories/laundry_detergents_en.htm

Vurdering og verifikation: Ansøgeren skal forelægge en testrapport om, at produktet opfylder mindstekravene i denne test.

Kriterium 7 — Point

a) Hvidvaskemidler, vaskemidler til kulørt tøj

Der skal opnås mindst 3 point fra nedenstående tabel. Koldtvandsprodukter kan højst opnå 8 point, lavtemperaturprodukter højst 7 og andre produkter 6 point.







Klimaprofil Koldtvandsprodukt (vaskeevne dokumenteret ved ≤ 20 °C) 2P Lavtemperaturprodukt (vaskeevne dokumenteret ved > 20 °C til < 30 °C) 1P Maksimal dosering Maksimal dosering ≤ 14 g/kg vask (pulver, tablet) eller ≤ 14 ml/kg vask (flydende, gel) 2P Maksimal dosering ≤ 16 g/kg vask (pulver, tablet) eller ≤ 16 ml/kg vask (flydende, gel) 1P CDV CDVkronisk < 25 000 l/kg vask 2P CDVkronisk fra 25 000 til 30 000 l/kg vask 1P aNBO aNBO ≤ 75 % af grænseværdien 1P anNBO anNBO ≤ 75 % af grænseværdien 1P Der skal mindst opnås følgende antal point for at få tildelt EU-miljømærket 3P

b) Finvaskemidler

Der skal opnås mindst 3 point fra nedenstående tabel. Koldtvandsprodukter kan højst opnå 8 point, lavtemperaturprodukter højst 7 og andre produkter 6 point.







Klimaprofil Koldtvandsprodukt (vaskeevne dokumenteret ved ≤ 20 °C) 2P Lavtemperaturprodukt (vaskeevne dokumenteret ved > 20 °C til < 30 °C) 1P Maksimal dosering Maksimal dosering ≤ 14 g/kg vask (pulver, tablet) eller ≤ 14 ml/kg vask (flydende, gel) 2P Maksimal dosering ≤ 16 g/kg vask (pulver, tablet) eller ≤ 16 ml/kg vask (flydende, gel) 1P CDV CDVkronisk < 15 000 l/kg vask 2P CDVkronisk fra 15 000 til 18 000 l/kg vask 1P aNBO aNBO ≤ 75 % af grænseværdien 1P anNBO anNBO ≤ 75 % af grænseværdien 1P Der skal mindst opnås følgende antal point for at få tildelt EU-miljømærket 3P

Vurdering og verifikation: Udregning af det samlede antal point, som produktet har opnået. Der findes et regneark til udregning heraf på EU-miljømærkets websted.

Kriterium 8 — Forbrugeroplysning

a) Doseringsanvisninger

Den anbefalede dosering skal specificeres for »normalt« og »stærkt« tilsmudsede tekstiler og for de forskellige vandhårdheder, der er relevante for de pågældende lande i forhold til mængden af vasketøj (vægt). (Ikke relevant for pletfjernere).

Forskellen mellem den anbefalede dosering for den laveste vandhårdhedsgrad (blødt) — »normalt tilsmudset« — og højeste vandhårdhedsgrad (hårdt) — »stærkt tilsmudset« — må ikke afvige indbyrdes med en faktor på mere end 2. (Ikke relevant for pletfjernere).

Den referencedosering, der er anvendt ved test af vaskeevne og vurdering af opfyldelsen af miljøkriterierne for ingredienser, skal være den samme som den anbefalede dosering for »normalt tilsmudsede« tekstiler og en vandhårdhed på 2,5 mmol CaCO3/l.

Hvis der kun er anført en vandhårdhed på mindre end 2,5 mmol CaCO3/l i vejledningen, skal den maksimale dosering, der anbefales for »normalt tilsmudset« tøj, være lavere end førnævnte referencedosering ved test af vaskeevne (vandhårdhed 2,5 mmol CaCO3/l).

b) Mærkning på emballagen

Produkter, der hører under produktgruppen med undtagelse af pletfjernere til forbehandling, og som bærer EU-miljømærket, skal udstyres med følgende vaskeanbefalinger (eller tilsvarende): Vaskeanvisninger kan forekomme som tekst eller i form af symboler:

»— Vask ved lavest mulig temperatur

— Fyld altid maskinen helt

— Dosér i forhold til vandets hårdhedsgrad og til hvor beskidt tøjet er, og følg anvisningerne

— Ved allergi over for husstøv vaskes sengetøj altid ved 60 °C. Vask ved 60 °C i tilfælde af smitsomme sygdomme.

Ved at anvende dette produkt, der har fået tildelt EU-miljømærket, og ved at følge ovenstående anvisninger bidrager De til at begrænse vandforureningen, affaldsproduktionen og energiforbruget.«

c) Anprisninger på emballagen

Anprisninger på emballagen skal generelt dokumenteres enten ved test af vaskeevne eller ved anden relevant dokumentation (f.eks. anprisninger om effektivitet ved lave temperaturer, fjernelse af visse typer pletter, anvendelighed til visse farver eller typer tekstiler eller andre anprisninger om særlige egenskaber/fordele ved produktet).

— F.eks. hvis et produkt påstås at være effektivt ved 20 °C, skal testen af vaskeevne udføres ved ≤ 20 °C (og tilsvarende for andre temperaturanprisninger under 30 °C).

— F.eks. hvis et produkt påstås at være effektivt til visse typer pletter, skal det dokumenteres ved en test af vaskeevnen.

d) Mærkning på emballagen — supplerende krav for pletfjernere

Produktet må ikke udstyres med anprisninger om pletfjerning, uden at der er udført en test af vaskeevnen.

Vurdering og verifikation (a-d): Ansøgeren skal indlevere en prøve af produktmærket samt en erklæring om, at produktet opfylder dette krav. Produktanprisninger skal dokumenteres med passende testrapporter eller anden relevant dokumentation.

Kriterium 9 — Oplysninger på EU-miljømærket

Valgfri mærkning med tekstboks skal indeholde følgende tekst:

»— Påvirker de akvatiske økosystemer mindre

— Begrænset brug af farlige stoffer

— Vaskeevnetestet.«

Retningslinjerne for brugen af valgfri mærkning med tekstboks findes i »Guidelines for use of the Ecolabel logo« på webstedet: http://ec.europa.eu/environment/ecolabel/promo/logos_en.htm

Vurdering og verifikation: Ansøgeren skal indlevere en prøve af produktmærket.









Tillæg I

Database for vaskemiddelingredienser (DID-liste)

DID-listen (del A) er en liste med oplysninger om toksicitet for vandmiljøet og bionedbrydeligheden af produkter, der typisk bruges i vaskemiddelformuleringer. Listen omfatter oplysninger om en række produkters toksicitet og bionedbrydelighed til brug i vaske- og rengøringsprodukter. Listen er ikke udtømmende, men der vejledes i DID-listens del B om bestemmelse af relevante parametre for udregning i forhold til stoffer, der ikke er optaget på listen (f.eks. toksicitetsfaktor (TF) og nedbrydningsfaktor (DF), der bruges til at udregne den kritiske fortyndingsvolumen). Listen udgør en generisk informationskilde, og stofferne på DID-listen godkendes ikke automatisk til brug i produkter med EU-miljømærket. DID-listen (del A og B) findes på EU-miljømærkets websted.

For stoffer uden oplysninger om toksicitet for vandmiljøet og nedbrydelighed kan der anvendes strukturer med lignende stoffer til vurdering af TF og DF. Sådanne strukturer skal godkendes af det ansvarlige organ, der tildeler EU-miljømærket. Alternativt opstilles der »et værst tænkeligt scenarie« med nedenstående parametre:

Værst tænkeligt scenarie:







Akut toksicitet Kronisk toksicitet Nedbrydning Ingrediens LC50/EC50 SF(akut) TF(akut) NOEC (1) SF(kronisk) (1) TF(kronisk) DF Aerob Anaerob »Navn« 1 mg/l 10 000 0,0001 0,0001 1 P N (1) Hvis der ikke er fundet acceptable data for kronisk toksicitet, er disse kolonner ikke udfyldt. I så fald sættes TF(kronisk) til samme værdi som TF(akut).

Dokumentation for let bionedbrydelighed

Der skal anvendes følgende testmetoder for let bionedbrydelighed:

1) Indtil den 1. december 2010 og i overgangsperioden fra den 1. december 2010 til den 1. december 2015: Prøvningen af let nedbrydelighed skal udføres ifølge direktiv 67/548/EØF, herunder især metoderne i bilag V.C4 til direktivet, de ækvivalente OECD 301 A-F-prøvningsmetoder eller de ækvivalente ISO-prøvninger. Princippet om tidagesvinduet finder ikke anvendelse for overfladeaktive stoffer. Kravet er en nedbrydelighed på 70 % eller derover ved prøvningerne i bilag V.C4-A og C.4-B i direktiv 67/548/EØF (og de ækvivalente OECD 301 A- og E-prøvninger samt de ækvivalente ISO-prøvninger), og 60 % ved C4-C-, D-, E- og F-prøvningerne (og de ækvivalente OECD 301 B-, C-, D- og F-prøvninger samt de ækvivalente ISO-prøvninger).

2) Indtil den 1. december 2010 og i overgangsperioden fra den 1. december 2010 til den 1. december 2015: Prøvningsmetoderne omhandlet i Kommissionens forordning (EF) nr. 1272/2008.

Dokumentation for anaerob bionedbrydelighed

Referencetesten for anaerob bionedbrydelighed er EN ISO 11734, ECETOC nr. 28 (juni 1988), OECD 311 eller ækvivalente prøvningsmetoder, og der kræves 60 % endelig nedbrydelighed under anaerobe forhold. Prøvningsmetoder, der simulerer forholdene i et relevant anaerobt miljø, kan også bruges til at dokumentere, at der er opnået 60 % fuldstændig nedbrydelighed under anaerobe forhold.

Ekstrapolation af stoffer, der ikke er optaget på DID-listen.

Følgende fremgangsmåde kan anvendes til at tilvejebringe den nødvendige dokumentation for anaerob bionedbrydelighed for ingredienser, der ikke er optaget på DID-listen.

1) Anvend rimelig ekstrapolation. Anvend prøvningsresultater, der er opnået for ét råmateriale, til at ekstrapolere til den endelige anaerobe nedbrydelighed for andre overfladeaktive stoffer, der er strukturelt beslægtede hermed. Hvis et overfladeaktivt stof (eller en gruppe homologe) ifølge DID-listen er anaerobt bionedbrydeligt, kan det antages, at et lignende overfladeaktivt stof også er anaerobt bionedbrydeligt (f.eks. er C12-15 A 1-3 EO sulfat [DID nr. 8] anaerobt bionedbrydeligt, og der kan således antages en tilsvarende bionedbrydelighed for C12-15 A 6 EO sulfat). Hvis det er fastslået ved hjælp af en passende prøvningsmetode, at et overfladeaktivt stof er anaerobt bionedbrydeligt, kan det antages, at et lignende overfladeaktivt stof også er anaerobt bionedbrydeligt (f.eks. kan litteratur, der bekræfter, at overfladeaktive stoffer, som tilhører gruppen alkylesterammoniumsalte, bruges som dokumentation for en tilsvarende bionedbrydelighed for kvaternære ammoniumsalte, der indeholder esterbindinger i alkylkæden/kæderne).

2) Udfør screeningtest for nedbrydelighed under anaerobe forhold. Hvis det er nødvendigt at udføre ny prøvning, udføres en screeningtest efter EN ISO 11734, ECETOC nr. 28 (juni 1988), OECD 311 eller en tilsvarende metode.

3) Udfør prøvning af nedbrydeligheden med lav dosis. Hvis det er nødvendigt at udføre ny prøvning, og der opstår problemer med udførelsen af screeningtesten (f.eks. inhibering pga. prøvestoffets toksicitet), gentages prøvningen med en lav dosis af det overfladeaktive stof, og nedbrydningen overvåges ved hjælp af 14C-målinger eller kemisk analyse. Prøvning med lav dosis kan udføres ved hjælp af OECD 308 (august 2000) eller en tilsvarende metode.